CELEX: 62013TB0194
Language: sk
Date: 2017-10-18 00:00:00
Title: Vec T-194/13 OST: Uznesenie Všeobecného súdu z 18. októbra 2017 – United Parcel Service/Komisia („Článok 165 rokovacieho poriadku — Opomenutie rozhodnúť — Vstup do konania ako vedľajší účastník na podporu neúspešného účastníka konania — Trovy konania súvisiace s vedľajším účastníctvom konania — Zmena návrhov v priebehu konania“)

8.1.2018   
            
            
               SK
            
            
               Úradný vestník Európskej únie
            
            
               C 5/41
            
         Uznesenie Všeobecného súdu z 18. októbra 2017 – United Parcel Service/Komisia
   (Vec T-194/13 OST) (1)
   
   ((„Článok 165 rokovacieho poriadku - Opomenutie rozhodnúť - Vstup do konania ako vedľajší účastník na podporu neúspešného účastníka konania - Trovy konania súvisiace s vedľajším účastníctvom konania - Zmena návrhov v priebehu konania“))
   (2018/C 005/55)
   Jazyk konania: angličtina
   
      Účastníci konania
   
   
      Žalobkyňa: United Parcel Service, Inc. (Atlanta, Georgia, Spojené štáty) (v zastúpení: pôvodne A. Ryan, B. Graham, solicitors, W. Knibbeler a P. Stamou, avocats neskôr A. Ryan, W. Knibbeler, P. Stamou, A. Pliego Selie, F. Hoseinian a P. van den Berg, avocats)
   
      Žalovaná: Európska komisia (v zastúpení: pôvodne T. Christoforou, N. Khan, A. Biolan, N. von Lingen a H. Leupold, neskôr T. Christoforou, N. Khan, A. Biolan a H. Leupold, splnomocnení zástupcovia)
   
      Vedľajší účastník, ktorý v konaní podporuje žalovanú: FedEx Corp. (Memphis, Tennessee, Spojené štáty) (v zastúpení: pôvodne F. Carlin, barrister, G. Bushell, solicitor, a Q. Azau, avocat, neskôr F. Carlin, G. Bushell a N. Niejahr, avocats)
   
      Predmet veci
   
   Návrh podaný na základe článku 165 Rokovacieho poriadku Všeobecného súdu.
   
      Výrok
   
   
               1.
            
            
               Bod 223 rozsudku zo 7. marca 2017, United Parcel Service/Komisia, T-194/13, EU:T:2017:144 sa mení takto: „Podľa článku 134 ods. 1 rokovacieho poriadku účastník konania, ktorý vo veci nemal úspech, je povinný nahradiť trovy konania, ak to bolo v tomto zmysle navrhnuté. Okrem toho podľa článku 134 ods. 2 rokovacieho poriadku ak je viac účastníkov konania, ktorí vo veci nemali úspech, Všeobecný súd medzi nich rozdelí nahradenie trov konania. Keďže Komisia ani vedľajší účastník konania nemali vo veci úspech, Komisii je potrebné uložiť povinnosť znášať svoje vlastné trovy konania a povinnosť nahradiť trovy konania žalobkyne, s výnimkou trov súvisiacich s vedľajším účastníctvom konania. Okrem toho je potrebné vedľajšiemu účastníkovi konania uložiť povinnosť znášať svoje vlastné trovy konania a nahradiť trovy konania žalobkyne súvisiace s jeho vedľajším účastníctvom konania.“
            
         
               2.
            
            
               Bod 2 výroku rozsudku zo 7. marca 2017, United Parcel Service/Komisia, T-194/13, EU:T:2017:144 sa mení takto: „Európska komisia znáša svoje vlastné trovy konania a je povinná nahradiť trovy konania spoločnosti United Parcel Service, Inc., s výnimkou trov súvisiacich s vedľajším účastníctvom konania.“
            
         
               3.
            
            
               Bod 3 výroku rozsudku zo 7. marca 2017, United Parcel Service/Komisia, T-194/13, EU:T:2017:144 sa mení takto: „FedEx Corp. znáša svoje vlastné trovy konania a je povinný nahradiť trovy konania spoločnosti United Parcel Service, Inc., súvisiace s jeho vedľajším účastníctvom konania.“
            
         
               4.
            
            
               United Parcel Service, Inc., Komisia a FedEx znášajú svoje vlastné trovy konania súvisiace s týmto konaním.
            
         
      (1)  Ú. v. EÚ C 147, 25.5.2013.